wickkiey/tamil-wikipedia-chunked huggingface dataset:
# தமிழ் ஆவண மாநாடு

**தமிழ் ஆவண மாநாடு** என்பது 2013 ஏப்ரல் மாதம் 27, 28 ஆம் திகதிகளில் கொழும்பில் நடைபெறவுள்ள ஆவணவியல், ஆவணகவியல், நூலகவியல், கல்வியியல் துறைகளை முதன்மைப்படுத்திய ஒரு மாநாடு ஆகும். இதனை நூலக நிறுவனம் ஒழுங்கு செய்கிறது. இந்த மாநாட்டின் தொனிப்பொருள் "ஈழத்துத் தமிழ்ச் சூழலில் ஆவணப்படுத்தலும் பேணிப் பாதுகாத்தலும்" ஆகும்.
# தமிழ் ஆவண மாநாடு

## மாநாட்டின் விடயப் பரப்புகள்

பின்வரும் விடயப் பரப்புகள் தொடர்பாக மாநாட்டுக்காக ஆய்வுக் கட்டுரைகள் கோரப்பட்டு இருந்தன.  
1. வரலாறு, தொல்லியல் ஆவணங்களும் மரபறிவுப் பதிவுகளும்
1. ஒலி, ஓளி, புகைப்பட ஆவணங்கள்
1. தனிமனித ஆளுமைகள், நிறுவனங்கள்
1. சமூகத்தை ஆவணப்படுத்தல்
1. மொழி இலக்கியப் பதிவுகள்
1. அறிவுப்பகிர்வும் கல்வியும்
1. ஆவணப்படுத்தலில் தொழினுட்பப் பயன்பாடுகள்
1. எண்ணிம நூலகங்கள் [Digital Libraries], இணையத் தளங்கள், தரவுத் தளங்கள்
1. நூல் விபரப்பட்டியலும் நூலகவியலும்
1. கலை பண்பாடு நினைவுகளும் ஆவணப்படுத்தலும்
# சந்தான அகவல்

**சந்தான அகவல்** என்னும் நூல் தி௫க்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசரால் 15 ஆம் நூற்றாண்டில் இயற்றப்பட்ட நூல். மெய்கண்ட சித்தாந்த சாத்திரங்கள் வந்த வராற்றை இது தொகுத்துரைக்கிறது.  
இவரது குரு (குரவர்) மறைஞானசம்பந்தர் வாய்மொழியாகக் கூறிய செய்தி என்று இவரது ஆசிரியப்பா ஒன்று 31 வரிகளைக் கொண்டுள்ளது. இது சந்தான அகவல் நூலின் இறுதிப் பகுதி என்கின்றனர்.  
மேலும் 26 சைவ நூல்களையும், 4 கருவி நூல்களையும், 5 பிரபந்தங்களையும் தொகுத்துக் காட்டிய வெள்ளியம்பலவாணர் (கி.பி. 1700) “சந்தான வரலாற்றில் காண்க” என்று குறிப்பிடுவதிலிருந்தும் இந்த நூல் இருந்த செய்தி உறுதியாகிறது.
# சந்தான அகவல்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# தமிழ்க்கல்வி ஆராய்ச்சி மாநாடு

**தமிழ்க்கல்வி ஆராய்ச்சி மாநாடு** என்பது 2012 மே 30, 31 திகதிகளில் மலேசியாவில் பேரா மாநிலத்தில் உள்ள சுல்தான் இதுரீசு கல்வியியல் பல்கலைக்கழகத்தில் நடந்த ஒரு தமிழ்க் கல்வி அனைத்துலக மாநாடு ஆகும். 'தமிழ்க் கற்றல் கற்பித்தலில் புத்தாக்கம்' என்ற கருப்பொருளில் இந்த மாநாடு நடைபெற்றது. தமிழ்க்கல்வி, தமிழ்மொழி கற்றல் கற்பித்தல் தொடர்பான பாடத் திட்டங்கள், தொழில்நுட்பங்கள், வியூகங்கள், சிக்கல்கள், புத்தாக்க முயற்சிகள் தொடர்பாக இந்த மாநாட்டில் ஆய்வுகள் சமர்ப்பிக்கப்பட்டன.  
"ஆசிரியர்கள், மாணவர்களின் கற்றல் சிக்கலைக் களையவும், தங்கள் பணித்திறனை மேம்படுத்திக்கொள்ளவும் ஆய்வுகள் மேற்கொள்ள வேண்டும் என்னும் நோக்கத்தை முன்வைத்து இந்த மாநாடு நடைபெறுவதாக இதன் ஏற்பாட்டுக்குழுச் செயலாளர் முனைவர் சாமிக்கண்ணு ஜபமணி தெரிவித்தார்."
# செனாப் தொடருந்து பாலம்

|crosses = செனாப் ஆறு, பக்கல் மற்றும் கௌரி இடையே
|locale =
|maint = வடக்கு இரயில்வே
|id =
|designer = கொங்கண் இரயில்வே நிறுவனம், ஆப்கான்ஸ் கட்டுமான நிறுவனம் & பாதுகாப்பு ஆராய்ச்சி மற்றும் வளர்ச்சி அமைப்பு
|design =வளைவு மேம்பாலம்
|builder = ஆப்கான்ஸ் கட்டுமான நிறுவனம்
|material = உருக்கு மற்றும் பைஞ்சுதைக் கற்காரை
|pierswater =
|length =
|width =
|height = (river bed to formation)
|opening = டிசம்பர் 2022
# செனாப் தொடருந்து பாலம்

## சிறப்பு

இது கடல் மட்டத்திலிருந்து 16,000 அடி உயரத்தில் அமைந்துள்ள உலகிலேயே அதிக உயரமான தொடருந்து பாலம்.
# செனாப் தொடருந்து பாலம்

## திட்டம்

பாலம் அமைப்புத்திட்டம் 2002 இல் அடல் பிகாரி வாச்பாய் அவர்கள் இந்தியப் பிரதமராக பதவியில் இருந்தபோது வகுக்கப்பட்டது.
# செனாப் தொடருந்து பாலம்

## தடங்கல்

2008 இல் பாதுகாப்பின்மை கருதி இப்பாலம் கட்டமைப்புப்பணி நிறுத்தப்பட்டு மீண்டும் 2010 இல் தொடங்கியது.  
தற்போது இந்திய அரசு இத்திட்டத்தை தேசீய திட்டமாக அறிவித்து பணிகளை இந்திய இரயில்வே நிறுவனம் மூலம் 2016 க்குள் முடிவடைய முடுக்கியுள்ளது.
# செனாப் தொடருந்து பாலம்

## அமைப்பு

- நீளம்:2,156 அடி
- உயரம்: 1,178 அடி (செனாப் நதி படுகை)
- வளைவு :1,570 அடி
# செனாப் தொடருந்து பாலம்

## செனாப் பாலம் திறப்பு விழா

ஜம்மு காஷ்மீரின் ரியாசி மாவட்டத்தில் பாயும் செனாப் ஆற்றின் குறுகே கட்டப்பட்ட இருப்புப் பாதை மேம்பாலத்தை 6 மே 2025 அன்று இந்தியப் பிரதமர் நரேந்திர மோதி நாட்டிற்கு அர்ப்பணித்தார்.  
செனாப் ஆற்றின் குறுக்கே 359 மீட்டர் உயரத்தில், 1,315 மீட்டர் நீளத்திற்கு உலகின் முதல் பெரிய இருப்புப் பாதை வளைவுப் பாலம் அமைக்கப்பட்டுள்ளது. இப்பாலம் வழியாக இயக்கப்படும் வந்தே பாரத் விரைவுவண்டி கட்ராவிற்கும் ஸ்ரீநகருக்கும் இடையே 273 கிலோமீட்டர் தொலைவை பயணிக்க சுமார் 3 மணிநேரம் மட்டுமே.  
ரூபாய்.43,780 கோடி செலவில், 119 கிலோமீட்டர் நீளத்திற்கான உதம்பூர்-ஸ்ரீநகர்-பாரமுல்லா ரெயில் போக்குவரத்து (யு.எஸ்.பி.ஆர்.எல்.) திட்டத்தையும் பிரதமர் நரேந்திர மோதி அர்ப்பணித்தார். இந்தத் திட்டத்தில் 36 சுரங்கப்பாதைகள் மற்றும் 943 பாலங்கள்அமைக்கப்பட்டுள்ளது.
# செனாப் தொடருந்து பாலம்

## இதனையும் காண்க

- ஜம்மு-பாரமுல்லா இருப்புப் பாதை
# மாயன் (திரைப்படம்)

**மாயன்** (*Maayan*) 2001 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் நாசர்,ரோஜா மற்றும் பலர் நடித்திருந்தனர். இசையமைப்பாளர் தேவாவின் இசையமைப்பில் 2001 செப்டம்பர் 14 அன்று படம் திரைக்கு வந்தது.
# மாயன் (திரைப்படம்)

## வகை

கிராமப்படம்
# மாயன் (திரைப்படம்)

## கதை

மாயன் கிராமத்தில் வசிக்கும் இளைஞன். அங்கு உள்ள நில உரிமையாளர்கள் அவர்கள் நிலங்களில் வேலை செய்யும் ஏழைகளைச் சுரண்டுகிறார்கள். அதை எதிர்க்கிறார் மாயன். இதனால் நில உரிமையாளர்கள் அவருக்குப் பெருந்துன்பம் விளைவிக்கறார்கள். மாயனின் காதலி கொல்லப்படுகிறாள். கோபத்தில் பொங்கும் மாயன் அவர்களை அழிக்கப் புறப்படுகிறார். இறுதியில் அந்த கிராமத்தில் மாற்றம் வந்ததா, ஏழைகளின் வாழ்வு விடிந்ததா என்று செல்லும் கதை.
# லவ்லி

**லவ்லி**(*Lovely*) 2001 ஆம் சூலை மாதம் ஆறாம் தேதியன்று வந்த தமிழ்த் திரைப்படமாகும். இத்திரைப்படத்தில் கார்த்திக்,மாளவிகா மற்றும் பலர் நடித்துள்ளனர். தேவா இத்திரைப்படத்திற்கு இசையமைத்துள்ளார்.
# லவ்லி

## வகை

நகைச்சுவைத் திரைப்படம்
# லவ்லி

## கதை

காதல் திருமணங்களை எதிர்க்கும் பணக்காரரின் மகள் காதல் வயப் படுகிறாள். அவளின் அப்பாவின் மனதை மாற்ற அவளும், அவள் காதலனும் நடத்தும் நாடகமே நகைச்சுவையாக சொல்லப்பட்டது. பணக்காரர் மனம் மாறினாரா காதலர்கள் இணைந்தார்களா என்று செல்லும் கதை.
# நேரியல் ஆற்றல் பரிமாற்றம்

யில் மின்மமாக்கும் கதிர்வீச்சின் (இங்கே ஆல்பா துகள்கள்) பாதையைப் பார்க்கலாம். இதுவொரு நிகழ்படம் ஆகவே சிறிதுநேரம் பார்க்க வேண்டும்]]
ஒரு பொருளின் ஊடே பாயும் ஆற்றல் மிக்க துகளோ கதிரோ, அதாவது மின்மமாக்கும் கதிர்வீச்சு, அது செல்லும் பாதையில் ஊடுருவும் பொருள்களால் தன் ஆற்றலை இழக்கும் வீதம் **நேரியல் ஆற்றல் பரிமாற்றம்** (*linear energy transfer*, LET) எனப்படும். பொதுவாக ஓர் ஊடகத்தின் வழியாக ஒரு மைக்குரோ மீட்டர் தொலைவு செல்லும் போது எவ்வளவு ஆற்றலை ஊடுருவும் கதிர் இழக்கும் அளவு ஆகும். இதனை KeV/μ (கிலோ இலத்திரன்-வோல்ட்டு/மைக்குரோமீட்டர்) என்று குறிக்கப்படும். சிலவிடங்களில் ஒரு செ.மீ தொலைவில் இழக்கும் மெகா இலத்திரன்-வோல்ட்டு (MeV/cm) என்னும் அளவிலும் தருவதுண்டு.  
இந்த நேரியல் ஆற்றல் பரிமாற்றம் என்பது ஆற்றல் கதிரின் தன்மைகளைப் பொருத்தும், ஊடகப்பொருளைப் பொருத்தும் அமையும். அதிக நேரியல் ஆற்றல் பரிமாற்றம் (அதிக நே.ஆ.பம்) என்றால் ஊடகப்பொருள் வழியே பாயும் ஆற்றலை மிகுதியாகக் குறைந்த தொலைவில் இழக்கச் செய்கின்றது. ஆகவே மொத்த ஆற்றலின் படிவும் குறைந்த இடத்தில் நிகழ்கின்றது. ஆகவே ஊடகப் பொருளில் கூடுதலான அமைப்புச்சிதைவை உண்டாக்கும். இதனால் அப்பொருள் தன்னியல்பான இயக்கப் பண்புகள இழக்க நேரிடும்; எடுத்துக்காட்டாக உயிரணுக்கள் (செல்கள்), நுண்மின்கருவிகள் ஆகியவற்றில். அதே நேரம் கதிரியக்கத்தின் தன்மையை அதிகம் உள்ளே அதிக தொலைவு செல்லாமலும் காக்கும். இந்த நேரியல் ஆற்றல் பரிமாற்ற (நே.ஆ.பம்) என்னும் கருத்து ஆற்றல் படிவவளவு இயலில் (dosimetry) கதிரியக்கத்தின் தாக்கத்தன்மையை அளவிட உதவும் கதிரிய படிவுமதிப்பெண் (radiation weighting factor) உருவாக்க உதவுகின்றது.
பொதுவாக செல்லும் தொலைவால் (x) ஆற்றல் (E) இழக்கும் வீதத்தை *dE/dx* என்று கணக்கிடுவர்.
# விக்கிப்பீடியா:கட்டுரையை விரிவாக்குவது எப்படி?

விக்கிப்பீடியாவில் உள்ள கட்டுரைகள் குறித்த கூடுதல் தகவல் அறிவீரா? அவற்றை நீங்களே சேர்க்க முடியும். ஆம்! பின்வரும் எளிய வழிமுறைகள் மூலம் கட்டுரைகளை விரிவாக்கலாம்!!  
- கட்டுரைப் பக்கத்தின் மேல் உள்ள "தொகு" எனும் பொத்தானை அழுத்துங்கள்.
- தற்போது அந்தக் கட்டுரைக்கான தொகுப்புப் பக்கம் (மின்மடல் அனுப்பும் பெட்டி போல்) பார்வைக்குக் கிடைக்கும். இந்தத் தொகுப்புப் பக்கத்தில் கட்டுரைக்கான உரைநடைப் பகுதி இருக்கும். அதில் தாங்கள் அறிந்த கூடுதல் தகவலைச் சேருங்கள். தக்க சான்றுடன் தகவலைச் சேர்க்க வேண்டும். ஆங்கில விக்கிப்பீடியாவில் உள்ள கட்டுரையைத் தமிழாக்கியும் எழுதலாம்.
- கட்டுரையை மேம்படுத்திய பின், அப்பெட்டியின் கீழ் உள்ள **இப்பக்கத்தைச் சேமிக்கவும்** என்ற பொத்தானை அழுத்துங்கள்.  
- தாங்கள் செய்த மேம்பாடுகளுடன் கட்டுரை சிறப்பாகக் காட்சியளிக்கும்.  
:::::**கட்டுரைகள் விரிவாக அமைய நீங்களும் உதவலாமே?**
# விக்கிப்பீடியா:கட்டுரையை விரிவாக்குவது எப்படி?

## தமிழ்த் தட்டச்சு

இப்போது விக்கிப்பீடியாவில் தமிழில் எழுத எந்த மென்பொருளையும் உங்கள் கணினியில் நிறுவ வேண்டியதில்லை. தமிழ் விக்கிப்பீடியாவின் வலது மூலையில் தமிழில் உள்ளிட இரு விருப்பத்தேர்வுகள் கொடுக்கப்பட்டுள்ளன.  
- எழுத்துப்பெயர்ப்பு --- அம்மா என்பதற்கு ammA அல்லது ammaa
- தமிழ்99 --- தமிழ்99 விசைபலகையை அடிப்படையாகக் கொண்டது  
உங்களுக்கு பழக்கமான விசைப்பலகையைத் தேர்ந்தெடுத்த பின், "தமிழில் எழுத" என்று உள்ள பெட்டியில் குறி இடவும். (பார்க்க படம்). CTRL + M என்னும் குறுக்குவிசை கொண்டு ஆங்கிலத்திலும் தமிழிலும் மாற்றி எழுதலாம்.
# மேடவாக்கம்

**மேடவாக்கம்** (ஆங்கிலம் :Medavakkam) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள தாம்பரம் வட்டத்தில் இருக்கும் வருவாய் கிராமம் ஆகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது.  
முன்னர் இது காஞ்சிபுரம் மாவட்டத்தின், சோழிங்கநல்லூர் வட்டத்தின் பகுதியாக இருந்தது. இப்பொழுது இது செங்கல்பட்டு மாவட்டம், சோழிங்கநல்லூர் வட்டத்தில் மாற்றப்பட்டுள்ளது. மேடவாக்கம் சோழிங்கநல்லூர் சட்டமன்ற தொகுதிக்கு உட்பட்டதாகும்.  
இது வேளச்சேரி, சோழிங்கநல்லூர், மடிப்பாக்கம், சேலையூர், கோவிலாங்சேரி, கீழ்க்கட்டளை, தாம்பரம் மற்றும் சென்னை பன்னாட்டு வானூர்தி நிலையத்திற்கு மிக அருகில் உள்ள ஒரு குடியிருப்புப் பகுதி.  
ஓ.எம்.ஆர் சாலை மற்றும் "மேடவாக்கம் - சோழிங்கநல்லூர்" சாலையில் உள்ள சிறப்பு பொருளாதார மண்டலத்திற்கு மிக அருகில் உள்ளமையால், மேடவாக்கம் வளர்ந்து வரும் ஒரு குடியுருப்புப் பகுதியாக மாறி வருகிறது .
# மேடவாக்கம்

## அருகில் உள்ள கல்லூரிகள்

- பிரின்ஸ் ஸ்ரீ வெங்கடேஸ்வர பத்மாவதி பொறியியல் கல்லூரி
- பிரின்ஸ் வாசுதேவன் தொழினுட்பம் மற்றும் பொறியியல் கல்லூரி
- பரணி சுவாதி கலை அறிவியல் கல்லூரி
- ஆசான் நினைவு கலை மற்றும் அறிவியல் கல்லூரி
# மேடவாக்கம்

## அருகில் உள்ள மருத்துவமனைகள்

- தமிழ்க்களம்
- குளோபல் மருத்துவமனை, பெரும்பாக்கம்
- காமாட்சி மெமோரியல் மருத்துவமனை, பள்ளிக்கரணை
- அன்னை தெரசா மருத்துவமனை
- பாலச்சந்தர் மருத்துவமனை, மாம்பாக்கம் சாலை
- காருண்யா மருத்துவமனை
- ஐந்திரம் சித்த மருத்துவமனை
# மரிய குவாதலூபே கார்சிய சவாலா

**மரிய குவாதலூபே கார்சிய சவாலா** (27 ஏப்ரல் 1878 - 24 ஜூன் 1963) என்பவர் புனித மார்கரெட் மரி அலக்கோக் மற்றும் ஏழைகளின் கைத்தாதயர் என்னும் துறவற சபையின் இணை நிறுவனரும், அச்சபையின் முதல் தலைவியாக இருந்தவரும் ஆவார். திருத்தந்தை இரண்டாம் யோவான் பவுல் இவருக்கு 25 ஏப்ரல் 2004 அன்று அருளாளர் பட்டம் அளித்தார். இவரின் புனிதர் பட்டமளிப்பு 12 மே 2013 அன்று நிகழவிருக்கின்றது.
# மரிய குவாதலூபே கார்சிய சவாலா

## வரலாறு

### துவக்க கால வாழ்க்கை

இவர் சபோப்பான், ஜாலிஸ்கோ, மெக்ஸிக்கோவில் 27 ஏப்ரல் 1878 அன்று பிறந்தவர். இவரின் பெற்றோர் ஃபொர்தினோ கார்சிய மற்றும் ரெஃபுஜியோ சவாலா தெ கார்சிய ஆவர். இவருக்கு சபோப்பான் அன்னையிடம் மிகுந்த பக்தி உண்டு.. இவருக்கு கஸ்டாவொ அரேயோலா என்பவருடன் திருமணம் நிச்சயம் செய்யப்பட்டிருந்தாலும் தனது 23ஆம் அகவையில் அதனை முறித்து துறவு வாழ்கையில் வறுமை மற்றும் நோய்வாய்ப்பட்ட மக்களுக்கு உதவி புரிய முடிவு செய்தார்.
# மரிய குவாதலூபே கார்சிய சவாலா

## வரலாறு

### புதிய துறவற சபை

தனது ஆன்ம வழிகாட்டியான அருட்தந்தை சிப்ரியானோ இனிகுஇஸோடு இணைந்து 13 அக்டோபர் 1901 அன்று *புனித மார்கரெட் மரி அலக்கோக் மற்றும் ஏழைகளின் கைத்தாதயர்* என்னும் துறவற சபையினை நிறுவினார். அங்கே இவர் செவிளியராகப் பணிபுரிந்தார். இவர் சிலநாட்களிலேயே சபையின் தலைவியாக தெரிவுசெய்யப்பட்டார்.  
தனது மருத்துவமனையில் மிகவும் பணம் தேவை ஏற்படும் போது, தெருவில் பிச்சை எடுக்க தனது ஆன்ம வழிகாட்டியிடம் அனுமதி பெற்றார். மருத்துவமனை மற்றும் அதன் நோயாளிகளின் தேவைகளை நிறைவேறும் வரை இவரும் இவரோடு மற்ற சபை சகோதரிகளும் பிச்சை எடுத்தனர். மேலும் குருக்களுக்கு மறைக்கல்வியில் உதவ அருகிலுள்ள பங்கு தளங்களில் பணி புரிந்தனர்.
# மரிய குவாதலூபே கார்சிய சவாலா

## வரலாறு

### மெக்சிகன் புரட்சி

மெக்சிகன் புரட்சி 1911 இல் தொவங்கியது. அதன் விளைவுகள் 1936 வரை நீடித்தன. கத்தோலிக்க திருச்சபையினர் இக்காலத்தில் பெரிதும் துன்புறுத்தப்பட்டனர். மரியா தன் உயிரையும் பொருட்படுத்தாமல் குவாதலஜாரா மறைவாட்டப் பேராயரையும் குருக்களையும் தனது மருத்துவமனையில் மறைத்து வைத்துப்பாதுகாத்தார்.
# மரிய குவாதலூபே கார்சிய சவாலா

## வரலாறு

### இறப்பு

மரியா தனது வாழ்வின் இறுதி இரண்டு ஆண்டுகளில், நோயினால் மிகுந்த துன்பம் அனுபவித்தார். இவர் தனது 85ஆம் வயதில் குவாதலஜாரா , ஜாலிஸ்கோ, மெக்ஸிக்கோவின் ஜூன் 1963 24 அன்று இறந்தார். அவரது வாழ்நாளில், மெக்ஸிக்கோவின் இவரின் சபை இல்லங்கள் 11 இடங்களில் நிறுவப்பட்டது. இன்று மெக்ஸிக்கோ, பெரு, ஐஸ்லாந்து, கிரீஸ், இத்தாலி முதலிய ஐந்து நாடுகளில் 22 இல்லங்கள் உள்ளன.
# மரிய குவாதலூபே கார்சிய சவாலா

## புனிதர் பட்டம்

இவர் வணக்கத்திற்குரியவர் என 1 ஜூலை 2000 அன்று இரண்டாம் யோவான் பவுல் அறிவித்தார். இவருக்கு அருளாளர் பட்டம் இரண்டாம் யோவான் பவுலினால் 25 ஏப்ரல் 2004 அன்று அளிக்கப்பட்டது. இவரின் புனிதர் பட்டமளிப்பு 12 மே 2013 அன்று நிகழும் என அறிவிக்கப்பட்டுள்ளது.
# விக்கிப்பீடியா:உங்களுக்குத் தெரியுமா/பெப்ரவரி 20, 2013

- **மஞ்சட் கோட்டுச் சருகுமான்** இலங்கைக்குத் தனிச் சிறப்பானதும், மிக அண்மையில் தனியான உயிரினமாகக் கணிக்கப்பட்டு பெயரிடப்பட்டதுமான ஒரு சருகுமான் இனமாகும்.  
- **நெடுங்குழு** என்பது தனிமங்களின் அட்டவணையில் மேலிருந்து கீழாக அடுக்கப்பட்டுள்ள நெடுக்கு வரிசையைக் குறிக்கும்.  
- **முப்பரிமாண அச்சாக்கம்** என்பது பொருட்கள் உற்பத்தித் தொழில்நுட்பம் ஆகும்.  
- **இரோசி யமாசிடா** என்பவர் யப்பான் நாட்டைச் சேர்ந்த ஒரு தமிழ்ப் பேராசிரியர் ஆவார்.  
- ஐக்கிய அமெரிக்காவில், வட கலிபோர்னியாவில் உள்ள **சிலிக்கான் பள்ளத்தாக்கு** (படம்) என்பது அதன் புவியியல் பெயர் அல்ல.
# ஏ. வி. எம். ராஜன்

**ஏ. வி. எம். ராஜன்** (*A. V. M. Rajan*) ஒரு தமிழ் திரைப்பட நடிகர், 1960-களில் நடிக்க ஆரம்பித்தார். இவரது முதற்படம் நானும் ஒரு பெண். இவருடன் இப்படத்தில் நடித்த நடிகை புஷ்பலதாவை காதல் திருமணம் செய்துகொண்டார். இவர்கள் இருவரும் இணைந்து பல தமிழ்த் திரைப்படங்களில் நடித்துள்ளனர்.
# ஏ. வி. எம். ராஜன்

## நடித்த படங்கள்

- எங்கள் தங்கம்
- தில்லானா மோகனாம்பாள்
- மேஜர் சந்திரகாந்த்
- புகுந்த வீடு
- சிவகாமியின் செல்வன்
- தீ
- சக்கரம்
- தெய்வம்
- மணிப்பயல்
- எங்க வீட்டுப் பெண்
- கலாட்டா கல்யாணம்
- இருளும் ஒளியும்
- சக்தி லீலை
- திருவருள்
- துணைவன்
# ஏ. வி. எம். ராஜன்

## நடித்த படங்கள்

### தயாரிப்பாளராக

- *லாரி டிரைவர் ராஜாக்கண்ணு* (1981)
- *ஊரும் உறவும்* (1982)
- *நன்றி* (1984)
# நூறு கோடியினர் கிளர்ச்சி

**ஒன் பில்லியன் ரைசிங் ** (*One Billion Rising*) அல்லது **நூறுகோடியினர் கிளர்ச்சி** பெண்களால் பெண்களுக்காக நடத்தப்படும் இயக்கமாகும். பெண்களுக்கு எதிராக நடத்தப்படும் வன்முறைகளை நிறுத்தவும் பாலின சமத்துவம் மற்றும் நீதிக்காகவும் இந்த இயக்கம் போராடுகிறது.
பெண்களில் மூன்றில் ஒருவர் தங்கள் வாழ்நாளில் பாலியல் வன்முறை அல்லது வீட்டு வன்முறைக்கு ஆளாகின்றனர் என்ற புள்ளிவிவரத்தின் அடிப்படையில் உலகளவில் நூறுகோடி பெண்கள் தாக்கமுறுவதான கருதுகோளின் அடிப்படையில் இந்த இயக்கம் பெயரிடப்பட்டுள்ளது.  
இந்த இயக்கம் நாடகாசிரியரும் செயல்வீரருமான ஈவ் என்சுலர் என்ற பெண்மணியால் துவக்கப்பட்டது. இவர் *த வஜினா மோனோலோக்சு* என்ற நாடகத்திற்காகவும் *வி-டே* என்ற அமைப்பிற்காகவும் அறியப்படுகிறார். ஐக்கிய அமெரிக்கத் தேர்தல்களின்போது டோட் அகின் என்ற வேட்பாளரின் 'சட்டபூர்வ பாலியல் வன்முறை' மற்றும் கருத்தரித்தல் குறித்த சர்ச்சைக்குள்ளான கருத்துக்கள் இந்த இயக்கத்திற்கு தூண்டுதலாக அமைந்தது. உண்மையான பாலியல் வன்முறையால் கருத்தரிப்பு ஏற்படுவதில்லை என்பன போன்ற கருத்துக்களால் கோபமுற்ற என்சுலர் அனைவரும் காணக்கூடிய கடிதம் ஒன்றை எழுதினார்.  
இந்த இயக்கத்தில் 5,000 அமைப்புகள் இணைந்துள்ளன; இந்த அமைப்புகள் பல சமய அமைப்புகள், சமூக இயக்க செயல்வீரர்கள், நடிகர்கள், பெண்ணிய அரசியல்வாதிகள் போன்றோரால் ஆதரவும் சிபாரிசும் அளிக்கப்பட்டுள்ளன.  
செப்டம்பர் 20, 2012இல் 160 நாடுகளைச் சேர்ந்த மக்கள் இந்த இயக்கத்திற்கு ஆதரவாக கையெழுத்திட்டுள்ளனர்.  
பெப்ரவரி 14, 2013 அன்று 190 நாடுகளுக்கும் மேலாக பேரணிகள் நடத்தப்பட்டன. அன்றைய நாளில் உலகெங்கும் நூறுகோடி பெண்கள் தங்கள் வலிமையைக் காட்டும் விதமாக இணைந்து ஆடுவதற்கு அறைகூவல் விடப்பட்டது. இந்த நாள் என்சுலரின் வி-டே அமைப்பின் 15வது ஆண்டுவிழா நாளாகவும் அமைந்திருந்தது.
# காந்திபுரம்

**காந்திபுரம்** (ஆங்கிலம்: Gandhipuram) என்பது இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாநகராட்சியில் உள்ள ஒரு பகுதியாகும். இது கோவை மாநகராட்சியில் மிக முக்கியமான வணிக நிறுவனங்கள் மிகுதியாக உள்ள வணிக பகுதியாகும். முன்பு இப்பகுதி "காட்டூர்" என்று அழைக்கப்பட்டது.  
ஒரு குடியுருப்பு பகுதியாகவே கருதப்பட்ட இவ்விடம், இப்பொழுது நகரின் முக்கிய வணிகப்பகுதியாக மாறியுள்ளது. நகரின் மத்தியில் இருப்பதினால் வணிகம், பொழுதுபோக்கு மற்றும் உள்-நகர பேருந்து சேவைக்கு மையமாக செயல்படுகிறது.
# காந்திபுரம்

## நிலவியல்

காந்திபுரம், கோயம்புத்தூர் விமான நிலையத்தில் இருந்து சுமார் 14 கி.மீ. தூரத்திலும், நகர ரயில்நிலையம் மற்றும் வட-கோவை சந்திப்பில் இருந்து தலா 3 கி.மீ. மற்றும் 5 கி.மீ. தொலைவில் அமைந்துள்ளது. கோவை நகரின் அனேக பகுதிகளும் உள்ளூர் பேருந்து சேவைகள் மூலமாக இணைக்கப்பட்டுள்ளன.
# காந்திபுரம்

## காந்திபுரம் மத்திய பேருந்து நிலையம்

கோயம்புத்தூர் மாநகராட்சியில் அமைந்துள்ள 10 பேருந்து நிலையங்களில் காந்திபுரம் மத்திய பேருந்து நிலையமும் ஒரு பேருந்து நிலையம் ஆகும். இங்கிருந்துதான் தமிழகத்தின் வடக்கு மற்றும் மேற்கு மாவட்டங்களுக்கான பேருந்து சேவை இயக்கப்படுகிறது.இங்கு
1. தமிழ்நாடு அரசு போக்குவரத்து கழகம்-சேலம்
1. தமிழ்நாடு அரசு போக்குவரத்து கழகம்-கும்பகோணம்
1. தமிழ்நாடு அரசு போக்குவரத்து கழகம்-கோயம்புத்தூர்
என தமிழக போக்குவரத்து சார்பில் பேருந்துகள் இயக்கப்படுகின்றன.மத்திய பேருந்து நிலையத்தில் இருந்து சேலம், ஈரோடு, திருப்பூர், கரூர், மேட்டுப்பாளையம், சத்தியமங்கலம், பண்ணாரி, கோபிசெட்டிபாளையம், நாமக்கல் தர்மபுரி, கிருஷ்ணகிரி, ஒசூர், பெங்களூரு, அவினாசி, தாராபுரம், பல்லடம், காங்கேயம், வெள்ளகோவில், அந்தியூர் என தமிழகத்தின் வடக்கு மற்றும் மேற்கு மாவட்டங்களுக்கான பேருந்து சேவை இயக்கப்படுகின்றன.
# காந்திபுரம்

## நகரப் பேருந்து நிலையம்

கோயம்புத்தூர் மாநகராட்சியில் அமைந்துள்ள 7 பேருந்து நிலையங்களில் இதுவும் ஒரு பேருந்து நிலையம் ஆகும். இது கோவை நகரின் பெரும்பாலான பகுதிகளுடன் உள்ளூர் பேருந்து சேவைகள் மூலமாக இணைக்கப்பட்டுள்ளது. உள்ளூர் சேவைகளை மாநகர் போக்குவரத்துக் கழகம்-கோவை வழங்குகிறது.
# காந்திபுரம்

## மத்திய கோவை சாலைப் போக்குவரத்து அலுவலகம் ( TN 66)

காந்திபுரத்தில் இருந்து பந்தயசாலை செல்லும் டாக்டர் பாலசுந்தரம் சாலையில் சுமார் ஒரு கிலோமீட்டர் தூரத்தில் அமைந்துள்ளது
# காந்திபுரம்

## பொருளாதாரம்

காந்திபுரம், கோயம்புத்தூர் நகரின் மிகப்பெரிய வர்த்தக மையம். கோயம்புத்தூர் மற்றும் அதை சுற்றியுள்ள ஊர்களில் உள்ள அனேக தொழிற்சாலைகளின் நிறுவன அலுவலகங்கள் காந்திபுரத்தில் செயல்படுகின்றன. காந்திபுரம் உள்ள கிராஸ் கட் சாலை கோயம்புத்தூர் நகரில் டவுன்ஹால் மற்றும் உக்கடத்திற்கு அடுத்தபடியாக இரண்டாவது மிகப்பெரிய வணிக மையமாக உள்ளது.
# காந்திபுரம்

## காந்திபுரம் மேம்பாலம்

காந்திபுரத்தில் நிலவிய போக்குவரத்து நெரிசலைத் தவிர்க்க ஈரடுக்கு மேம்பாலம் கட்டப்பட்டுள்ளது.முதல் அடுக்கானது, பார்க் கேட் சந்திப்பு முன்பிருந்து கணபதி டெக்ஸ்ட்டூல் பாலம் முன்பு வரையும், இரண்டாம் அடுக்கானது, அவாரம்பாளையம் சந்திப்புக்கு அரை கிலோமீட்டர் முன்பிருந்து 100 அடி சாலை வரையும் அமைக்கப்பட்டுள்ளது .
# காந்திபுரம்

## முன்மொழியப்பட்ட கோயம்புத்தூர் மெட்ரோ ரயில்

கோயம்புத்தூர் மெட்ரோ ரயிலின் 4ஆம் வழித்தடம் சத்தியமங்கலம் சாலையில் உள்ள கோவையின் புறநகர்ப் பகுதியான கணேசபுரம் பகுதி முதல் காந்திபுரம், பேரூர் வழியாக சிறுவாணி சாலையில் உள்ள காருண்யா நகர் வரை முன்மொழியப்பட்டுள்ளது.
# நெடுங்கால் உள்ளான்

**நெடுங்கால் உள்ளான்** (**Black-winged Stilt** - *Himantopus himantopus*) என்பது நீண்ட கால்களைக் கொண்ட கரைப்பறவைகளுள் ஒன்றாகும். இது நீர் நிலைகளுக்கு அருகில் வாழக்கூடிய பறவை ஆகும்.
# நெடுங்கால் உள்ளான்

## விளக்கம்

முதிர்ந்த பறவைகள் 33-36 செமீ (13-14 அங்குலம்) நீளம் கொண்டவை. இந்தப் பறவையின் உடலின் மேற்பகுதியான பின்பகுதியும், இறக்கைகளும் கறுப்பு நிறத்தில் இருக்கும். தலை, கழுத்து, மார்பு, வயிறு ஆகியன நல்ல வெண்மை நிறத்தில் இருக்கும். நீண்ட கருப்பான அலகு இருக்கும். இளஞ்சிவப்பு நிற நீண்ட கால்கள் கொண்டவை. இந்தப் பறவையானது தன் கால்களைப் பயன்படுத்தி தனக்கான உணவைத் தேடுகின்றன. இவை ஆபத்தான சூழலில் மட்டும் நீரில் மூழ்கி நீந்தக்கூடியது. பறக்கும்போது கூரியதான கறுத்த இறக்கைகளும், பின் தொங்கும் பவளச் சிவப்பு நிறக் கால்களும் தொலைவில் இருந்துகூட அடையாளம் காணத்தக்கதாக இருக்கும்.  
பெண் பறவையின் இறக்கைகளும் பின் முதுகும் கறுப்புக்கு பதிலாக கரும்பழுப்பு நிறத்தில் இருக்கும். கோடையில் சில நிறவேறுபாடுகள் தோன்றுவது உண்டு.
# நெடுங்கால் உள்ளான்

## இயல்பு

இந்தப் பறவைகள் எப்போதும் கூட்டமாகவே காணப்படும். இவை தங்கள் கூடுகளை தண்ணீருக்கு அருகில் அருகருகே அமைத்துக் கொள்கின்றன. தன் எல்லைக்குள் வேறு பறவைகளை இவை நுழைய விடாது. அவ்வாறு நுழையும் பறவைகளை, சத்தம் எழுப்பித் துரத்தும். கோடைக் காலத்தில் இவை இனப்பெருக்கம் செய்கின்றன. கீழே உள்ள கூடுகளில் முட்டைகளை மறைவாக இட்டு வைத்திருக்கும். இவை பெரும்பாலும் இடம்பெயர்வதில்லை. தண்ணீர் வற்றிப்போனால் மட்டுமே வேறு வழியின்றி இவை இடம்பெயர்கின்றன. தமிழகத்தில், பள்ளிக்கரணை சதுப்புநிலத்திலும், வேடந்தாங்கலிலும் இந்தப் பறவை அதிகம் காணப்படுகிறது. திருப்பூர் மாவட்டத்தில் சர்க்கார் பெரியபாளையம் ஏரி என்றழைக்கப்படும் நஞ்சராயன் குளத்தில் இப்பறவைகள் காணப்படுகின்றன.
# ஈவ் என்சுலர்

**ஈவ் என்சுலர் ** (*Eve Ensler*, பிறப்பு மே 25, 1953) யூத-அமெரிக்க நாடகாசிரியரும் பெண்ணிய செயல் திறனாளரும் ஆவார். *த வஜினா மோனோலோக்சு* என்ற இவரது நாடகத்திற்காக பெரிதும் அறியப்பட்டவர். நூறு கோடியினர் கிளர்ச்சி என்ற இயக்கத்தையும் வி-டே என்ற அமைப்பையும் நிறுவியவர்.  
என்சுலர் 1975ஆம் ஆண்டில் மிடில்பரி கல்லூரியிலிருந்து பட்டம் பெற்றவர். ரிச்சர்டு மெக்டர்மாட் என்பவரை 1978இல் மணம் புரிந்து 1988இல் பிரிந்தவர். தமது 26ஆம் அகவையில் 18 அகவை நிரம்பிய டிலன் மெக்டர்மாட்டை தத்து எடுத்துக்கொண்டார்.
# அமெரிக்க உணவு மற்றும் மருந்து நிர்வாகம்

மற்றும் மருந்து நிர்வாக இலச்சினை|]]
**அமெரிக்க உணவு மற்றும் மருந்து நிர்வாகம்** (The Food and Drug Administration (FDA or USFDA)) என்பது அமெரிக்க செயலவையின் கீழ், நல மற்று மனித வள திணைக்களத்தின் ஒரு முகமை ஆகும். இந்த நிறுவனம் உணவு, மருந்துப் பொருட்களை சட்டக் கட்டுப்பாடுகள் ஊடாகவும், கண்காணிப்பு மேற்பார்வை ஊடாகவும் நிர்வாகித்து பொது மக்களின் நலத்தைப் பாதுகாப்பதையும் மேம்படுத்துவதையும் நோக்காகக் கொண்டது. அமெரிக்காவில் விற்கப்படும் எந்தவொரு மருந்தும் இந்த நிறுவனத்தின் அனுமதியைப் பெறவேண்டும்.
# கட்டமைக்கப்பட்ட பொருள் அடையாளமிடல் முறை

**கட்டமைக்கப்பட்ட பொருள் அடையாளமிடல் முறை** (Structured Product Labeling (SPL)) என்பது மனிதருக்கு வழங்கப்படும் மருந்துகள் எப்படி அடையாளப்பட வேண்டும் என்பது தொடர்பான ஒரு எக்சு.எம்.எல் வடிவ சீர்ந்தரம் ஆகும். இது நல நிலை 7 (Health Level 7) அமைப்பினால் ஏற்றுக் கொள்ளப்பட்டதும், அமெரிக்க உணவு மற்றும் மருந்து நிர்வாகத்தினால் வேண்டப்படும் சீர்தரம் ஆகும்.  
அமெரிக்காவில் விற்கப்பட அனுமதி பெற விரும்பும் நிறுவனங்கள் பிற பல ஆவணங்களோடு இந்த சீர்ந்தரத்துக்கு உட்பட்ட ஆவணத்தை அமெரிக்க உணவு மற்றும் மருந்து நிர்வாகத்துக்கு அளிக்க வேண்டும். இதே போன்ற ஒரு சீர்தரம் ஐரோப்பாவிலும் உருவாக்கப்பட்டு வருகிறது. அங்கு எல்லா ஆவணங்களும் 16 மொழிகளில் அளிக்க வேண்டும்.
# இரட்டிப்பாக்கும் கதிர்ஏற்பளவு

**இரட்டிப்பாக்கும் கதிர்ஏற்பளவு** (Doubling dose ) என்பது இயற்கையாகவே தோன்றும் மரபணு மற்றும் நிறப்புரி (பண்பகத் திரி; chromosome) இவைகளில் தோன்றும் பிறழ்ச்சியை விட இரு மடங்கு பிறழ்ச்சியை (Aberation) தோற்றுவிக்கும் கதிர் ஏற்பளவு ஆகும். இது 20 முதல் 80 சென்றிகிரே ஆகவுள்ளது.
# புணர்ச்சி விகாரம்

விகாரம் என்பது இயல்பு மாற்றம்.  
மொழியில் இரண்டு சொற்கள் ஒன்று சேர்தலைப் புணர்ச்சி என்கின்றனர். நிலைமொழி, வருமொழி எனப் புணரும் சொற்களுக்குப் பெயர் சூட்டியுள்ளனர். இவை புணரும்போது எந்த வகையான மாற்றமும் இன்றி இணையுமானால் அதனை **இயல்பு** அல்லது **இயல்புப் புணர்ச்சி** என்கின்றனர். முதலில் நிற்கும் நிலைமொழியிலோ, இறுதியில் அதனோடு வந்து சேரும் வருமொழியிலோ மாற்றம் நிகழ்ந்தால் அதனை **விகாரப் புணர்ச்சி** என்றோ, **புணர்ச்சி விகாரம்** என்றோ கூறுகின்றனர். இது இருவகை மொழியிலும் மொழியின் முதலிலோ, இடையிலோ, கடையிலோ நிகழும்.
# புணர்ச்சி விகாரம்

## உதாரணம்

| தோன்றல் | நன்றென்னா | நன்றென்னா | வருமொழி முதலில் மெய் தோன்றிற்று |  |
| --- | --- | --- | --- | --- |
| திரிதல் | அல் திணை | அஃறிணை | வருமொழி முதலிலும், நிலைமொழி ஈற்றிலும் உள்ள மெய்கள் திரிந்தன |  |
| கெடுதல் | நிலம் வலயம் | நில வலயம் | நிலைமொழி ஈற்றிலுள்ள [ம்] கெட்டது |  |
| திரிதலும், கெடுதலும் | ஆறு பத்து | அறுபது | 'ஆறு' என்னும் நிலைமொழியில் உள்ள முதலெழுத்தின் நீட்சிதெ திரிபும், 'பத்து' என்னும் வருமொழியில் உள்ள [த்] என்னும் இடையொற்றுக் கேடும் நிகழ்ந்துள்ளன |  |
| தோன்றல், திரிதல், கெடுதல் மூன்றும் | பனை காய் | பனங்காய் | நிலைமொழி 'பனை' என்பதில் உள்ள [ஐ] கெட்டது. 'அம்' என்னும் சாரியை தோன்றிற்று. 'அம்' சாரியை வருமொழிக்கு ஏற்ப 'அங்' எனக் கெட்டது. |  |
| மொழியின் மூவிடத்தும் கெடல் | ஒன்பது பத்து | தொண்ணூறு | நிலைமொழியும், வருமொழியும், முதல், இடை, கடை என்னும் மூவிடத்தும் கெட்டன. | } |
# புணர்ச்சி விகாரம்

## உதாரணம்

### உயிர் முன் உயிர் (உயிரோடு உயிர்)

உயிர் முன் உயிர் வரின்
அங்கு நிலைமொழியும்
வருமொழியும் இணையாது.
உயிரும் மெய்யும் இணைவதே
தமிழ் இலக்கண மரபு.
ஆகையால் அதனைத் தமிழ்மரபுக்கு
ஏற்றபடி மாற்றும் வகையில்
வ்,ய் __ஆகிய மெய் எழுத்துகளில்
ஏதேனும் ஒன்று அத்தகு சொற்களுக்கு இடையில் தோன்றும்.
இத்தகு முறைக்கு உடம்படுமெய்
என்று பெயர்.
# புணர்ச்சி விகாரம்

## உதாரணம்

### உயிர் முன் உயிர் (உயிரோடு உயிர்)

#### அ முதல் ஊ வரை

| நிலைமொழி | வருமொழி
அ | வருமொழி
ஆ | வருமொழி
இ | வருமொழி
ஈ | வருமொழி
உ | வருமொழி
ஊ |
| --- | --- | --- | --- | --- | --- | --- |
| அ | தீ + அவர் _தீயவர் - | அளவு + அறிந்து _அளவறிந்து- | - | - | - | - |
| ஆ | ஆ+அடு=ஆவடு துறை | தே+ ஆரம் _தேவாரம் | மா+இலை=மாவிலை
மா+இரு=மாயிரு ஞாலம்
ஆ+இரு=ஆயிரு திணை | - | - |  |
| இ | மொழி+அறிவு=மொழியறிவு | மொழி+ஆக்கம்=மொழியாக்கம் | மொழி+இயல்=மொழியியல் | மொழி+ஈறு=மொழியீறு | வெளி+உலகம்=வெளியுலகம் | வெளி+ஊர்=வெளியூர் |
| ஈ |  |  |  |  |  |  |
| உ | திரு+அருள்=திருவருள் | திரு+ஆரூர்=திருவாரூர் | திரு+இடம்=திருவிடம் | திரு+உள்ளம்=திருவுள்ளம் | கரு+ஊர்=கருவூர்
(கரு=மேன்மையானது, உயர்ந்தது) |  |
| ஊ | பூ+அழகி=பூவழகி | பூ+ஆரம்=பூவாரம் | பூ+இதழ்=பூவிதழ் | பூ+உலகம்=பூவுலகம் |  |  |
| ஏ | சே+அடி=சேயடி
சே+அடி=சேவடி |  |  |  |  |  |
| ஐ | வாழை+அடி=வாழையடி | ஔவை+ஆர்=ஔவையார் | வாழை+இலை=வாழையிலை | கடை+ஈறு=கடையீறு | திரை+உலகம்=திரையுலகம் | உறை+ஊர்=உறையூர் |
| ஓ |  |  |  |  |  |  |
| (ஔ) | } |  |  |  |  |  |
# புணர்ச்சி விகாரம்

## உதாரணம்

### உயிர் முன் உயிர் (உயிரோடு உயிர்)

#### எ முதல் ஔ வரை

| நிலைமொழி | வருமொழி
எ | வருமொழி
ஏ | வருமொழி
ஐ | வருமொழி
ஒ | வருமொழி
ஓ | வருமொழி
ஔ |
| --- | --- | --- | --- | --- | --- | --- |
| அ | - | - | - | - | - | - |
| ஆ |  |  |  |  |  |  |
| இ |  |  |  |  |  |  |
| ஈ |  |  |  |  |  |  |
| உ | திரு+ஓடு=திருவோடு |  |  |  |  |  |
| ஊ | பூ+எல்லாம்=பூவெல்லாம் |  |  |  |  |  |
| ஏ |  |  |  |  |  |  |
| ஐ | வினை+எச்சம்=வினையெச்சம் | கடை+ஏழு=கடையேழு | பனை+ஓலை=பனையோலை |  |  |  |
| ஓ |  |  |  |  |  |  |
| (ஔ) | } |  |  |  |  |  |
# புணர்ச்சி விகாரம்

## உதாரணம்

### வருமொழியின் முதலெழுத்து வல்லினம்

| நிலைமொழி ஈறு (கடையெழுத்து) | வருமொழி முதலெழுத்து க் | வருமொழி முதலெழுத்து ச் | வருமொழி முதலெழுத்து த் | வருமொழி முதலெழுத்து ப் |  |
| --- | --- | --- | --- | --- | --- |
| பூப்பெயர் புணர்ச்சி | பூ+கொடி=பூங்கொடி
பூ+கொடி=பூக்கொடி | பூ+செடி=பூஞ்செடி
பூ+செடி=பூச்செடி | பூ+தொட்டி=பூந்தொட்டி
பூ+தொட்டி=பூத்தொட்டி | பூ+பந்தல்=பூம்பந்தல்
பூ+பந்தல்=பூப்பந்தல் |  |
| ஞ் உரிஞ் | உரிஞு கொற்றா
உரிஞுக் கொற்றன் | உரிஞு சாத்தா
உரிஞுச் சாத்தன் | உரிஞு தத்தா
உரிஞுத் தத்தன் | உரிஞு பாணா
உரிஞுப் பாணன் |  |
| ண் | மண்+கலம்=மட்கலம் | கண்+செவி=கட்செவி | மண்+துகள்=மட்துகள் | மண்+பாண்டம்=மட்பாண்டம் |  |
| ந் |  |  |  |  |  |
| ம் | உம்+கள்=உங்கள்
செம்மை+கல்=செங்கல் | குற்றம்+சாட்டு=குற்றச்சாட்டு
குற்றம்+சாட்டு=குற்றஞ்சாட்டு
செய்யும்+செயல்=செய்யுஞ்செயல் | செம்மை+தமிழ்=செந்தமிழ் | செம்மை+பணி=செம்பணி
நிலம்+புலம்=நிலபுலம் |  |
| ய் |  |  |  |  |  |
| ர் |  |  |  |  |  |
| ல் | நால்+காலி=நாற்காலி
நல்+கொடை=நன்கொடை | கல்+சிலை=கற்சிலை
வல்+சொல்=வன்சொல் | பல்+துளி=பஃறுளி
அல்+திணை=அஃறிணை
பல்+தோற்றம்=பன்தோற்றம் | வில்+படை=விற்படை
மெல்+பொருள்=மென்பொருள் |  |
| வ் |  |  |  |  |  |
| ழ் |  |  |  |  |  |
| ள் | நாள்+காட்டி=நாட்காட்டி
வெள்+குடை=வெண்குடை | கோள்+சொல்=கோட்சொல்
வெள்+சிறகு=வெண்சிறகு | நாள்+தோறும்=நாட்தோறும்
வெள்+தாமரை=வெண்தாமரை | கள்+பானை=கட்பானை
வெள்+படை=வெண்படை |  |
| ன் | முன்+காலம்=முற்காலம் | முன்+செல்=முற்செல் | பொன்+தொடி=பொற்றொடி | முன்+பகல்=முற்பகல் | } |
# புணர்ச்சி விகாரம்

## உதாரணம்

### வருமொழியின் முதலெழுத்து மெல்லினம்

| நிலைமொழி ஈறு (கடையெழுத்து) | வருமொழி முதலெழுத்து ஞ் | வருமொழி முதலெழுத்து ந் | வருமொழி முதலெழுத்து ம் |
| --- | --- | --- | --- |
| ஞ் |  |  |  |
| ண் | விண்+ஞானம்=விஞ்ஞானம் |  |  |
| ந் |  |  |  |
| ம் | செம்மை+ஞாயிறு=செஞ்ஞாயிறு | செம்மை+நிலம்=செந்நிலம் | செம்மை+மண்=செம்மண் |
| ய் |  |  |  |
| ர் |  |  |  |
| ல் | பல்+நிலை=பன்னிலை | நல்+மை=நன்மை
பல்+மடங்கு=பன்மடங்கு |  |
| வ் |  |  |  |
| ழ் |  |  |  |
| ள் | வெள்+நிலா=வெண்ணிலா
எள்+நெய்=எண்ணெய் | வெள்+மை=வெண்மை
ஆள்+மை=ஆண்மை
பெள்+மை=பெண்மை
நாள்+மலர்=நாண்மலர் |  |
| ன் | முன்+நாள்=முன்னாள் | } |  |
# புணர்ச்சி விகாரம்

## உதாரணம்

### வருமொழியின் முதலெழுத்து இடையினம்

| நிலைமொழி ஈறு (கடையெழுத்து) | வருமொழி முதலெழுத்து ய் | வருமொழி முதலெழுத்து வ் |
| --- | --- | --- |
| ஞ் |  |  |
| ண் |  |  |
| ந் |  |  |
| ம் | செம்மை+வாழை=செவ்வாழை
நிலம்+வலயம்=நிலவலயம் |  |
| ய் |  |  |
| ர் |  |  |
| ல் |  |  |
| வ் |  |  |
| ழ் |  |  |
| ள் |  |  |
| ன் | } |  |
# புணர்ச்சி விகாரம்

## வேறுபாடு

| புணர்ச்சி விகாரம் | செய்யுள் விகாரம் |  |
| --- | --- | --- |
| புணரும் நிலைமொழியிலும், வருமொழியிலும், தொடர்மொழியிலும் வரும் | தனிமொழியிலும் வரும் |  |
| உலக வழக்கிலும், செய்யுள் வழக்கிலும் வரும் | செய்யுளில் மட்டும் வரும் | } |
# செவ்வானம் (புதினம்)

## செவ்வானம்

இருபதாம் நூற்றாண்டு ஈழத்து நாவலாசிரியருள் தலை சிறந்த இடத்தைப்பெற்றுள்ள கணேசலிங்கனின் முன்றாவது புதினமே செவ்வானமாகும். இது 1967 ம் ஆண்டு வெளியிடப்பட்டது.இப்புதினம் மூன்று நாவல் குழுவின் (Trilogy) ஒன்றாகும் என்று க.கைலாசபதி கூறுகிறார் .இதுவரை வெளிவந்துள்ள ஈழத்து தமிழ் நாவல்களின் பட்டியலில் புதிய பயணமும், செவ்வானமும் தலையாய இடத்தைப் பெறவல்லன என்று நா.சுப்பிரமணியன் குறிப்பிட்டுள்ளார். இந்நூலைப்பற்றியும், நூலாசிரியரின் திறன் போற்றியும் இந்நூலின் முகவுரையில் க. கைலாசபதி கீழ்க்குறிப்பில் கண்டுள்ளவாறு பாராட்டிச்சிறப்பிக்கிறார்..
# செவ்வானம் (புதினம்)

## செவ்வானத்தின் கருப்பொருள்

மென்மையானது என்று கருதப்படும் காதலையும் ‘குரூரமானது, இழிந்தது என எண்ணப்படும் அரசியல் இரண்டையும் எம் அன்றாட வாழ்வின் கூட்டுத்தொகுப்பாக ஓடிக்கொண்டிருக்கும் வரலாற்றையும் இவற்றோடு இணைத்து நாவலொன்று எழுத வேண்டும் என்ற என் விருப்பே இக்கதை நூலாகக் கனிந்த து’ என்று நூலாசிரியர் குறிப்பிடுகிறார்.'அரசியல், பொருளாதார, சமூகப்பின்னணியிலேயே நாவல் விரிகிறது. இப்பின்னணியை வரலாற்று நூல்களிலன்றி, நாவலில் இருந்து பெற முடிந்தமை ஒன்றே நூலின் வளர்ச்சிக்கு சான்றாகும்’ என்று கைலாசபதி கூறுகிறார் இப்புதினத்தில் சமுதாயத்தின் மேல் தளத்தில் உள்ள முதலாளி, அடித்தளத்தில் உள்ள தொழிலாளி வர்க்கத்தினரையும், நடுத்தர வர்க்கத்தினரையும் பின்னிப்பிணைத்தே செ. கணேசலிஙகம் இந்நாவலை அமைத்துள்ளார் என்ற நிலை கைலாசபதியின் திறனாய்வு கூற்றுக்கு ஆதாரமளிக்கிறது.
# செவ்வானம் (புதினம்)

## கதையமைப்பு

செவ்வானத்தின் கதாநாயகன் நாகரத்தினம். டயர் கம்பெனி அதிபர். முதலாளி வர்க்கத்தின் பிரதிநிதி. அவரது மனைவி பெயர் இந்திரா. சொகுசான வாழ்க்கை, ஆடம்பரம் ஆகியவற்றில் நாட்டம் உள்ளவள். அவர்களுக்கு இரு பெண் குழந்தைகள். மூத்தவள் பெயர் பத்மினி; மருத்தவக்கல்லூரி மாணவி. இளயவள் பெயர் செல்வி; பள்ளி மாணவி. அவர்களின் செல்வச்செருக்கை வெளிப்படுத்தும் அவர்கள் வீட்டின் பெயர் அவர்களின் இளைய மகள் பெயரை தாங்கி நிற்கிற செல்வி பவனம். இவர்கள் இருப்பிடம் நாட்டின் தலைநகரான கொழும்பு.அவர்கள் வீட்டை கவனித்துக்கொள்வது மேரி என்ற வேலைக்காரப் பெண். அவளுக்குதவ பீம சேனா என்கிற பன்னிரண்டு வயதுப் பையன். கார்கள் ஒட்ட செல்வா என்ற பெயர் உள்ள டிரைவர். நாகரத்தினத்திற்கு எட்ம்ண்ட், அப்புகாமி என்ற பெயருடைய இரண்டு தொழில் நண்பர்கள்.  
நாகரத்தினத்தின் உள்ளம் கவர்ந்த பேரழகி மாலினி. நடுத்தர வர்க்கத்தின் பிரதிநிதி. மாலினிக்கு பத்திரிக்கை அலுவலகத்திலே வேலை. அவள் எம்.டியின் பர்சனல் செகரட்டரி.அவளுக்கு மார்க்சிசவாதியான பொன்னையா மீது தீராத காதல்.மாலினியின் காதலை பொன்னையா ஏற்க மறுக்கிறான். மாலினி அலுவலகத்திலேயே வேலை பார்த்த பொன்னையா அவனது தீவிரவாத நடவடிக்கைகள் பிடிக்காத நிர்வாகம் அவன் வேலையை இழக்கச் செய்து விரட்டிவிடுகிறது. அதன் விளைவாக தீவிர தொழிற்சங்கவாதியாகி விடுகிறான். மாலினி எவ்வளவோ முயன்றும் அவன் காதலைப் பெற அவளால் இயலவில்லை.  
மாலினியின் அன்பைப் பெற துடியாய் துடிக்கும் நாகரத்தினத்துடன் மாலினி நெருங்கிப்பழகுகிறாள். செல்வி பவனத்துக்கும் வந்து போகிறாள். இந்திராவைத்தவிர அனவராலும் விரும்பப்படுகிறாள். பம்பலபிட்டியில் உள்ள ஒரு வீட்டின் மாடியில் அவள் வசித்து வந்தாள். அவளை அங்கு கொண்டு வந்து விட்டுச் செல்வது நாகரத்தினத்தின் வழக்கம். நாகரத்தினத்திற்கு மாலினி சுதந்திராக்கட்சியும் இடதுசாரிக்கட்சிகளும் ஒன்று சேர்ந்து கூட்டரசாங்கம் அமைக்கப்போகிறார்கள் என்ற செய்தியை முன்னமே தெரிவித்து அவன் ஷேர் மார்க்கட்டில் இலாபம் பெற உதவுகிறாள். நாகரத்தினம் மாலினியின் அன்பைப்பெற பலமுறை முயன்று அவளுடன் நெருங்கிப்பழகுகிறார். பொன்னையாவின் அன்பைப் பெற மாலினி பலமுறை முயன்றும் தோல்வியையே தழுவுகிறாள். 1964- 65 ல் ஆட்சிக்கு வந்த கூட்டரசாங்கமும் கவிழ்கிறது.  
நா. சுப்பிரமணியன் என்ற நூலில் செவ்வானம் என்ற இந்த புதினத்தின் தலைப்பை விளக்கிக் குறிப்பிடுவது அனைவராலும் கருத்திற் கொள்ளத்தக்கது.
# செவ்வானம் (புதினம்)

## சமகால அரசியல் வரலாற்று இலக்கியம்

க. கைலாசபதி ‘அரசியல், பொருளாதார சமூகப் பின்னணியிலேயே நாவல் விரிகிறது. வரலாற்று நூல்களிலின்றி நாவலிலிருந்து பெற முடிந்தமை ஒன்றே நூலின் வளத்திற்கு போதிய சான்றாகும்’ இந்நூலின் முன்னுரையில்குறிப்பிடுகிறார் .ஒருவரலாற்றிலக்கியம் வலிமை கொண்டதாக இருக்க வேண்டுமானால் ‘விதந்து காட்ட எடுத்துக்கொண்ட வர்க்கத்திற்கு எதிரான பாத்திரங்களும் இன்றியமையாதன.’ . இந்நிலைப்பாட்டில் உருவாக்கப்பட்டப்பாத்திரங்களே நாகரத்தினம், பொன்னையா ஆகியோரது பாத்திரங்கள். பொன்னையா இல்லையேல் நாகரத்தினம் இல்லை என்ற நிலையில் இவ்விரு பாத்திரங்களும் ஒன்றை ஒன்று சார்ந்திருக்கின்றன. இவ்விருவரையும் சார்ந்து இயங்கும் மாலினி சமுதாய அரசியற் சூழலை சித்தரிக்க உதவும் கருவியாக படைப்பிலக்கிய ஆசிரியருக்கு பயன் படுகிறாள். திருமதி பண்டரநாயகாவால் கொண்டுவரப்பட்ட பத்திரிக்கை கட்டுப்பாட்டு சட்டம் இப்புதினத்தில் குறிப்பிடப்படுகிறது. அதைப்பற்றிய வேறுபட்ட விமரிசனங்கள் இப்புதினத்தின் பாத்திரங்கள் மூலம் வெளிக்கொணரப்படுகின்றன. அரசியலுக்கும் இலக்கியத்துக்கும் தொடர்பில்லை என்ற தமிழ்நாட்டவரது எண்ணத்தை பொய்யாக்கியதும் இந்நாவலாகும் என்ற இந்நாவலாசிரியரின் கூற்று கூர்ந்துநோக்கத்தக்கது.
# செவ்வானம் (புதினம்)

## பாடநூலாக செவ்வானம்

செவ்வானம் சென்னைப்பல்கலைக்கழகத்தில் தமிழ் எம்.ஏ க்கு இலக்கியப்பாடநூலாக விதிக்கப்பட்டிருந்தது என்று நாவலாசிரியர் அதன் இரண்டாம் பதிப்பின் முன்னுரையில் கூறுகிறார்.
# 1633

**1633** (MDCXXXIII) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.
# 1633

## நிகழ்வுகள்

- ஏப்ரல் 12 - ரோமன் கத்தோலிக்க மத பீடத்தினால் கலிலியோ கலிலிக்கு எதிரான விசாரணைகள் ஆரம்பமாயின.
- ஜூன் 22 - அண்டத்தின் மையம் பூமி அல்ல, சூரியன் என்ற தனது அறிவியல் கொள்கையை கலிலியோ கலிலி ரோமின் அரசுப்படைகளின் வற்புறுத்தலின் பேரில் திரும்பப் பெற்றுக் கொண்டார்.
- செப்டம்பர் 20 - சூரியனைப் பூமியைச் சுற்றுவதாகத் தெரிவித்த கலிலியோ கலிலி கத்தோலிக்க மதகுரு மாடத்தின் முன்னால் விசாரிக்கப்பட்டார்.
# 1633

## பிறப்புகள்

- பெப்ரவரி 23 - சாமுவேல் பெப்பீசு, பிரித்தானியக் கடற்படைத் தளபதி (இ. 1703)
# ஆவாரம்பாளையம்

**ஆவாரம்பாளையம்** (ஆங்கிலம்: Avarampalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு பகுதி ஆகும். ஆவாரம்பாளையத்தில் அதிக எண்ணிக்கையில் வார்ப்புக்கூடங்களும் , விசையியக்கக் குழாய் தொழிற்சாலைகளும் அமைந்துள்ளன. கோவை நகரின் மற்ற இடங்களை விட இங்கு அதிகமாக சிறு தொழில் நிறுவனங்கள் இருக்கும் காரணத்தினால், ஆவாரம்பாளையம் சிறு தொழில் நிறுவனங்களின் தலைமை இடமாக கோவை மக்களால் கருதப்படுகிறது.
# ஆவாரம்பாளையம்

## ஆவாரம்பாளையத்தில் உள்ள கல்வி நிறுவனங்கள்

- எஸ்.என்.ஆர் சன்ஸ் கல்லூரி
- ஸ்ரீ ராமகிருஷ்ணா மெட்ரிகுலேஷன் மேல்நிலைப்பள்ளி
- ஸ்ரீ ராமகிருஷ்ணா நர்சிங் கல்லூரி
- ஸ்ரீ ராமகிருஷ்ணா பல் மருத்துவ கல்லூரி
- ஸ்ரீ ராமகிருஷ்ணா உடலியல் மருத்துவ கல்லூரி
- ஸ்ரீ ராமகிருஷ்ணா மருத்துவ உதவியாளர் கலைக்கல்லூரி
- ஸ்ரீ ராமகிருஷ்ணா கலை மற்றும் அறிவியல் கல்லூரி(மகளிர்)
- ஜேய் மெட்ரிகுலேசன் பள்ளி
- விவேகானந்தா வித்யாலயா மெட்ரிகுலேஷன் பள்ளி
# ஆவாரம்பாளையம்

## ஆவாரம்பாளையத்தில் உள்ள மருத்துவமனைகள் & கிளினிக்

- ஸ்ரீ ராமகிருஷ்ணா மருத்துவமனை
- ஸ்ரீ ராமகிருஷ்ணா பல் மருத்துவமனை
- ஶ்ரீ சிந்து மருத்துவமனை
- சுனிதா வரதராஜன் கிளினிக்
- ரமணா கிளினிக்
# தி. சு. நடராசன்

மார்க்சியத் திறனாய்வாளராக அறியப்படும் **தி.சு. நடராசன்** கல்லூரி மற்றும் பல்கலைக்கழகங்களில் பணியாற்றிய பேராசிரியர். தமிழில் மார்க்சியத் திறனாய்வுக்கு அடிப்படைகளை உருவாக்கித் தந்த பாளையங்கோட்டை நா. வானமாமலையின் ஆய்வு வட்டத்தில் பயிற்சி பெற்று முழுமையான திறனாய்வாளராகத் தன்னை வளர்த்துக் கொண்டவர்
# தி. சு. நடராசன்

## வாழ்க்கைக் குறிப்பு

விருதுநகர் மாவட்டம் திருத்தங்கல் என்னும் சிறுநகரில் பிறந்த நடராசன் முதுகலைத் தமிழ்ப் படிப்பைச் சென்னை மாநிலக் கல்லூரியிலும், முனைவர் பட்டத்தை மதுரைப் பல்கலைக்கழகத்திலும் முடித்தவர்.
# தி. சு. நடராசன்

## ஆசிரியப்பணி

திருநெல்வேலி மதுரை திரவியம் தாயுமானவர் இந்துக்கல்லூரியில் 1971 இல் தமிழ் விரிவுரையாளராக பணியைத் தொடங்கிய நடராசன் 2000 இல் பணி நிறைவு பெறும் வரை மதுரைக் காமராசர் பல்கலைக்கழகத்தில் பணியாற்றினார். மதுரைப் பல்கலைக்கழகத்திலிருந்து *போலந்து நாட்டு வார்சா* பல்கலைக்கழகத்தில் *வருகைதரு பேராசிரியரா*க 4 ஆண்டு(1987-1990)களும், திருநெல்வேலி மனோன்மணியம் சுந்தரனார் பல்கலைக்கழகத்திற்கு *அழைப்புப் பேராசிரியராக* ஓராண்டு (1997-98)ம் அழைக்கப்பெற்றார்.. அவரது வழிகாட்டுதலில் பதினைந்திற்கும் மேற்பட்டவர்கள் முனைவர் பட்டங்களைப் பெற்றுப் பல்வேறு பல்கலைக்கழகங்களிலும் கல்லூரிகளிலும் பேராசிரியர்களாகத் திகழ்கின்றனர்.
# தி. சு. நடராசன்

## இலக்கியப் பணிகள்

சாகித்ய அகாதமி<nowiki/>யின் பொதுக்குழு உறுப்பினராக ஆறு ஆண்டுகள் (1999-2005) பணியாற்றியவர். அதன் தொடர்ச்சியாக ஞானபீட விருது தேர்வுக்குழுவில் பணியாற்றிக் கொண்டிருக்கிறார். தமிழ்நாடு கலை இலக்கியப் பெருமன்றத்தின் இலக்கியப் பணிகளில் தொடர்ந்து பங்கேற்று வந்துள்ள தி.சு.நடராசன் மகாநதி என்ற இலக்கியச் சிற்றிதழின் ஆசிரியர் குழுவிலும் காந்தள் என்னும் திறனாய்வுக்கான இதழ் ஆசிரியப் பொறுப்பிலும் பணியாற்றியவர். சென்னையிலிருந்து வெளிவரும் சமூக விஞ்ஞானம் இருமாத இதழின் ஆசிரியர் குழுவில் பணியாற்றிக் கொண்டிருக்கிறார்
# தி. சு. நடராசன்

## வெளியிட்டுள்ள நூல்கள்

- திறனாய்வுக் கலை
- கவிதையெனும் மொழி
- தமிழின் பண்பாட்டு வெளிகள்
- தமிழகத்தில் வைதீக சமயங்கள்- வரலாறும் வக்கணைகளும்
- தமிழ் அழகியல்
# தி. சு. நடராசன்

## வெளியிட்டுள்ள நூல்கள்

### மொழிபெயர்ப்புகள்

- ரோமன் யாக்கப்சனின் மொழியியலும் கவிதையியலும் (Roman Jakobson's Linguistics and Poetics)
- மாயகாவ்ஸ்கியின் எழுத்துக்கலை (Mayakovsky's Craft of writing)
# முத்தி நிச்சயம்

**முத்தி நிச்சயம்** என்னும் நூல் 14 ஆம் நூற்றாண்டில் குருஞான சம்பந்தர் என்பவரால் எழுதப்பட்ட நூல். மறைஞான சம்பந்தர் முத்திநிலை என்னும் நூலை எழுதி ஆன்மானந்தவாதம் என்னும் தம் கொள்கையைப் பரப்ப முயன்றார். இந்தக் கொள்கையை மறுக்க எழுந்தது குருஞான சம்பந்தர் எழுதிய முத்தி நிச்சயம் என்னும் நூல். இதற்குப் பேருரை ஒன்றைக் குருஞான சம்பந்தரின் மாணாக்கர் வெள்ளியம்பலவாணத் தம்பிரான் எழுதியுள்ளார்.  
ஆன்மானந்தவாதம் என்பது ஆன்மா பற்றி விளக்கும் ஒருவகைக் கோட்பாடு. எல்லா ஆன்மாவும் உடலை விட்டுப் பிரிந்ததும் இறைவனிடம் சென்றுவிடும். அங்கே ஆனந்தமாக இருக்கும் என்று கூறுவது ஆன்மானந்தவாதம்.  
ஆன்மா உடலோடு இருக்கும்போது செய்த நல்வினை தீவினைகளுக்கு ஏற்ப மறுபிறவி எடுத்து செய்வினைப் பயனைத் துய்க்கும் என்பது ஆன்மானந்தவாதத்தை மறுப்பது.
# முத்தி நிச்சயம்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# பிஜிப் பல்கலைக்கழகம்

**பிஜிப் பல்கலைக்கழகம் ** (*University of Fiji*) பிஜியின் இரண்டாவது பெரிய நகரமான லூடோக்காவின் சாவேனிப் பகுதியில் அமைந்துள்ள ஓர் பல்கலைக்கழகம் ஆகும். இந்தப் பல்கலைக்கழகம் இந்து சமய சார்புள்ள அமைப்பான *பிஜி ஆரிய பிரதிநிதி சபை*யின் நிதி உதவியுடனும் *பிஜி பயன்பாட்டுக் கல்வி நிறுவனத்தின்* வழிகாட்டுதலிலும் திசம்பர் 2004இல் நிறுவப்பட்டது. பெப்ரவரி 14, 2006இல் *உள்ளூர் நில அறக்கட்டளை வாரியத்துடன்* கண்ட உடன்பாட்டின்படி F$100,000க்கு தனது வளாகத்திற்கான ஐந்து ஏக்டேர் பரப்பிலான நிலத்தை 99 ஆண்டுகளுக்கு குத்தகை எடுத்துள்ளது; தவிரவும் நில உரிமையாளர்களின் மக்களுக்கு ஆண்டுதோறும் இரண்டு படிப்புதவி மானியம் வழங்கவும் உடன்பட்டுள்ளது.  
இப் பல்கலைக்கழகத்தின் முதல் பட்டதாரிகள் மார்ச்சு 2008இல் கௌரவிக்கப்பட்டனர். பட்டமளிப்பு விழாவில் பங்கேற்ற பல்கலைக்கழகத்தின் வேந்தரும் பிஜி அரசுத்தலைவரும் ஆன ராட்டு ஜோசபா லோயில்வாட்டு இங்கு பயிலும் அனைத்து மாணவர்களுக்கும் விசியனிலும் இந்தியிலும் அடிப்படைக் கல்வி வழங்குவதை பாராட்டினார்: “நம்மிடையே நல்ல புரிந்துணர்வும் தொடர்பாடலும் ஒருவருக்கொருவர் உதவி புரிதலும் இருப்பது எதிர்கால முன்னேற்றத்திற்கு தேவையானது. ஒவ்வொருவரும் மற்றவரின் மொழியில் உரையாடக் கூடுவது இதற்கு இன்றியமையாததாகும்.” விசிய மொழி பெரும்பான்மையினராலும் இந்தி மொழி சிறுபான்மையினரில் பெரும்பாலோராலும் பேசப்படுகிறது.
# பிஜிப் பல்கலைக்கழகம்

## கல்வித்திட்டங்களும் துறைகளும்

பிஜிப் பல்கலையில் பட்டப் படிப்பு மற்றும் பட்ட மேற்படிப்புக்கான கல்வித்திட்டங்கள் பின்வரும் துறைகளில் வழங்கப்படுகின்றன: கணக்கியல், பொருளியல், மேலாண்மை, கணினி அறிவியல், தகவல் தொழில்நுட்பம், கணிதம், மொழிகளும் இலக்கியமும், விசிய மொழியும் பிஜிப் பண்பாடும், மருத்துவம், சட்டம், மற்றும் இந்தி மொழியும் பண்பாடும்.  
இதன் அங்கங்களாக ஆறு "மீசிறப்பு மையங்கள்" இயங்குகின்றன: உள்நாட்டுக்குரிய ஆய்வுகளுக்கான மையம் (CIS), பன்னாட்டு மற்றும் பிராந்திய கற்கைக்கான மையம் (CIRA), எழுத்து, நன்னெறி மற்றும் அமைதிக் கல்விக்கான காந்தி-தப்பூ மையம் (WEPS), புலம்பெயர்ந்தோர் குறித்த கல்விக்கான மையம் (CDS), பாலியல் ஆய்வுக்கான மையம் (CGR), ஆற்றல், சூழலியல் மற்றும் வளம்குன்றா வளர்ச்சிக்கான மையம்.
# பிஜிப் பல்கலைக்கழகம்

## பல்கலைக்கழக நிதியமும் நிர்வாகமும்

பல்கலைக்கழக நிர்வாகத்தை பிஜிப் பல்கலைக்கழக அவை மேற்கொள்கிறது. ஆரிய பிரதிநிதி சபையினரைத் தவிர ஸ்ரீ சனாதன் தர்மம், பிஜி முசுலிம் லீக், குசராத் கல்விச் சமூகம், சீக்கியர் கல்விச் சமூகம், ஆந்திரா சங்கம், கபீர் பத் சபை, பிஜி ஆசிரியர்கள் சங்கம் போன்ற அமைப்பினர்களும் இதன் புரவலர்களாக உள்ளனர். பல்கலைக்கழக அவை உறுப்பினர்களாக தென் பசிபிக் பல்கலைக்கழகம், பிஜி தேவாலயங்களின் அவை, பிஜி மற்றும் ரோடுமா மெதாடிஸ்ட் திருச்சபை, பிஜி உரோமன் கத்தோலிக்கத் திருச்சபை, பிஜி கிர்மிட் மையம், தலைவர்களின் பேரவை, பா மாகாண சட்டப் பேரவை, கிஜி ஆசிரியர்கள் சங்கம் மற்றும் கல்வி அமைச்சகம் ஆகியவற்றின் சார்பாளர்கள் நியமிக்கப்படுகின்றனர். தவிரவும் மூன்றாம்நிலைக் கல்வி மற்றும் சமூக அடிமட்ட மாணவர்களுக்காக இந்திய-பிஜி விழாக் குழுவினர் பெப்ரவரி 16, 2006இல் F$10,000 தொகையை நன்கொடையாக அளிதுள்ளனர்.  
பிஜிப் பல்கலைக்கழகம் ஆத்திரேலியாவின் கான்பெர்ரா பல்கலைக்கழகத்துடன் ஆய்வு மற்றும் மாணவர்/ஆசிரியர் பரிமாற்றத்திற்கான புரிந்துணர்வு உடன்பாடு கையெழுத்திட்டுள்ளனர்.
# லூடோக்கா

**லூடோக்கா** (*Lautoka*) பிஜியின் இரண்டாவது மிகப் பெரும் நகரமாகும். விட்டி லெவுத் தீவின் மேற்கில், நந்தியிலிருந்து வடக்கே 24 கி.மீ. தொலைவில் அமைந்துள்ளது. இது பிஜியிலுள்ள இரண்டாவது துறைமுகமாக நுழைவாயிலாகும். பிஜியின் கரும்பு விளையும் பகுதியில் அமைந்துள்ள இந்த நகரம் **சர்க்கரை நகரம்** என அறியப்படுகிறது. 16 சதுர கி.மீ.யில் அமைந்துள்ள இந்நகரத்தின் மக்கள்தொகை 2007 கணக்கெடுப்பின்படி 52,220 ஆகும்.
# குப்பை

**குப்பை** (*Wastes*, *rubbish*, *trash*, *refuse*, *garbage*, *junk*, *litter*) என்பது மனிதன் பயன்படுத்திய கழிவுகள் ஆகும். இவை மட்கும் குப்பை, மட்காத குப்பை என இரு வகைப்படும். பழங்காலத்தில் குப்பைக் குழிகள் இருந்தன. அதில் வீட்டுக் குப்பைகளைக் கொட்டி மட்கச் செய்வர். அது வேளாண்மைக்குப் பயன்படும். இன்று நம் பயன்பாட்டில் குப்பை மேடுகள் தான் இருக்கின்றன. அதில் மக்காத குப்பைகளான நெகிழிகளே அதிகம். இவை காற்றில் பறந்து எங்கும் பரவி இடத்தை அசுத்தமாக்கி மண்ணையும் மாசுபடுத்துகிறது. கால்வாய்களில் விழுந்து சாக்கடைகளாக்கி கொசு உற்பத்தியை அதிகரிக்கிறது.  
குப்பை இன்று சர்வதேசப் பிரச்சினையாக உள்ளது. எங்கு கொட்டுவது என்று தெரியாமல் தெருக்களில், ஆறு, ஏரி, குளம்,குட்டை, கடல் என அனைத்து நீர் நிலைகளிலும் கொட்டி விடுகிறோம். இதனால் நம் வாழ்வாதரங்கள் பாதிக்கப்படுவதோடு மற்ற உயிர்களுக்கும் பேரின்னலை விளைவிக்கிறது. குப்பைகளைக் குறைப்பதற்கு உக்காத பொருட்களைப் பயன்படுத்தாமல் இருப்பது (Reduce), பொருட்களை மறுபடியும் பயன்படுத்துவது (Reuse), கழிவுகளில் இருந்து புதிய பயன்பாட்டைப் பெறுவது (Recycle) போன்ற வழிமுறைகளைக் கையாளலாம்.  
குப்பையிலிருந்து காகிதம் தயாரிப்பது, மண் புழு உரம் தயாரிப்பது, எரிபொருளான மீத்தேன் வாயு தயாரிப்பது போன்றவை பரவலாக்கப்படலாம்.  
இவை மட்டுமல்லாமல் குப்பை இயற்கை குப்பை, விண்வெளிக் குப்பை என மேலும் இருவகைப்படும்.
# தங்கம்-198

தங்கம் 198 என்பது சிறு தானியம் அல்லது விதை போன்ற அமைப்புடன் கூடிய தங்கத்தின் கதிர் சமபகுதியம் ஆகும். Au<sup>128</sup> .திசுக்களில் ஊன்றி இருக்குமாறு அமைத்து மருத்துவம் செய்யப் பயன்படுகிறது. இது முன்பு ரேடான் எவ்வாறு நிரந்திரமாக திசுக்களில் வைத்து மருத்துவம் செய்யப்பட்டதோ அதேபோல் இப்போது தங்கம்-198 பயன்படுத்தப் படுகிறது. தங்கத்துன் அரை ஆயுள் 2.7 நாள்கள். அதுலிருந்து ஒரே ஆற்றல் கொண்ட γ கதிர் -0.412 MeV ஆற்றலுடன் வெளிப்படுகிறது. 0.96 MeV உச்சஆற்றலுடன் β துகள்களும் வெளிப்படுகின்றன. ஆனால் இந்த β துகள்கள் 0.1m.m. கனம் கொண்ட சுவர் ( விதையைச் சுற்றி இருப்பது) தடுத்து நிறுத்தி விடுகிறது. ஒரு தங்க விதை 2.5m.m நீளமும் 0.8m.m விட்டமும் கொண்டுள்ளது.
இதனுடைய குறைந்த γ கதிர் ஆற்றல் அதனை கையாழுபவர்களுக்கு போதிய பாதுகாப்ப்னைக் கொடுக்கிறது.இது ரேடானைப் பொறுத்தவரை அவ்வளவு எளியதில்லை.( தற்போது ரேடான் பயன் பாட்டில் இல்லை.) மேலும் ரேடானின் குறைந்த ஆற்றல் கொண்ட γ கதிர்கள் பல வருடங்கள் வெளிப்பட்டுக் கொண்டுள்ளன. ரேடானிலிருந்து வெளிப்படும் அதிக ஆற்றலுள்ள β கதிர்கள் , சேய்தனிமத்தில் இருந்தும் வெளிப்படுகின்றன.இது புற்று நோயினையும் தோற்றுவிக்கலாம். இதனைத் தவிர்க்கவே இப்போது தங்கம் 198 பயன் படுத்தப் படுகிறது. ஐயோடின்-125 யும் இப்போது வெகுவாகப் பயன்படுகிறது.  
en:Gold-198
# தேசிய பல்லுயிர்ப்பரவல் ஆணையம்

புவியில் வாழும் அனைத்து உயிர் வகைகளின் மொத்த தொகுப்பே பல்லுயிர்பரவல் எனப்படும். உலகின் மிகப்பெரிய பல்லுயிர் வளம் மிக்க 12 நாடுகளில் நம் இந்திய நாடும் ஒன்றாகும். உலகின் மொத்த நிலபரப்பில் 2.5 சதவீதம் உள்ள நம்நாட்டில், உலகில் காணப்படும் உயிர் வகைகளில் 7.8 சதவீதம் இங்கு காணப்படுகின்றது. மேலும் நம்நாடு பாரம்பரியம் மற்றும் கலாச்சார அறிவாண்மை மிக்கதாகும்.  
1992, உலகின் பல்லுயிர்பரவல் மாநாட்டில் இந்தியா பல்லுயிர்பரவல் ஓப்பந்தம் நிபந்தனை 3 மற்றும் 15ன்படி, தேசிய சட்டத்திட்டத்திற்று உட்பட்டும் பரஸ்பர ஒப்பந்தத்தின்படியும் மக்கள் தங்கள் நாட்டின் உயிர்வளங்களை முறையாக பகிர்ந்து பயன்படுத்துவதற்கும் பிற நாடுகளும் இந்நாட்டு மரபியல் வளங்களை பெற வசதி செய்து தரவும் இக்கூட்டமைப்பு அறிவுறுத்துகிறது. பல்லுயிர்ப்பரவல் ஒப்பந்தம் நிபந்தனை 8(j))ன்படி, பாரம்பரிய அறிவாண்மை, செயல்முறைகள், புதிய யுக்திகள், மற்றும் சரிசம பகிர்வின் மூலம் நாட்டின் உயில் வளங்கள் பாதுகாப்பதிலும் நிலையான பயன்பாடு அடைவதிலும் அந்நாட்டு மக்கள் ஒத்துழைப்பு நல்க வேண்டும்.  
பல்லுயிர்பரவல் என்பது பல்வித நடவடிக்கைகள் மற்றும் செயல்பாடுகள் உள்ளடக்கிய பல்துறை சார்ந்த நெறிமுறையாகும். ஒன்றிய அரசு, மாநில அரசுகள், தன்னாட்சி நிறுவனங்கள், தொழிற்சாலைகள் போன்ற அனைத்துமே பல்லுயிர்பரவலின் பயனாளிகள் ஆவர். இந்தியா முக்கிய கொள்கையாக உட்புகுத்தி கொண்டிருந்த, முக்கிய சவாலாக விளங்கிய 'சரிசம பகிர்வு' பெறுதலின் நோக்கங்கள் பல்லுயிர்பரவல் ஒப்பந்தத்தில் குறிப்பிடப்பட்டது.  
பயனாளிகன் பங்கேற்புடன் பல்வித தீவிர ஆலோசனைகள் நடத்தியபிறகு, ஒன்ரிய அரசு கீழ்க்கண்ட முக்கியம்சங்களை உள்ளடக்கிய பல்லுயிர்ப்பரவல் சட்டத்தை 2002ம் வருடம் அமுலுக்கு கொண்டுவந்தது.  
1. நாட்டின் உயிர் வளங்கள் மற்றும் அதன் சார்ந்த அறிவாண்மையை பெறுவதற்காண சரிசம பகிர்வு முறையை ஒழுங்குமுறைப்படுத்துதல்.
1. பல்லுயிர்பரவல் பாதுகாப்பும் நிலையான பயன்பாடும்.
1. பல்லுயிர்ப்பரவல் சார்ந்த அந்நாட்டு மக்களின் பாரம்பரிய அறிவாண்மையை போற்றி பாதுகாத்தல்.
1. பல்லுயிர் வளம் பாதுகாப்பு மற்றும் அதன் பயன்பாடு சார்ந்த பாரம்பரிய அறிவாண்மையைப் பெற்றுள்ள அந்நாட்டு மக்களுடன் இனைந்து பயனை பகிர்ந்து கொள்ளுதல்
1. 'பாரம்பரிய பல்லுயிர்பரவல்' பகுதியாக அறிவிப்பதன் மூலம், சிலமுக்கிய இடங்களின் பல்லுயிர் வளத்தை முறையாக பாதுகாத்தலும் அப்பகுதியினை மேம்படுத்தலும்.
1. அச்சுறுத்தப்படும் உயிர்வகைகளை பாதுகாத்தலும் மறுவாழ்வளித்தலும்.
1. பல்வித நிறுவனங்கள் மற்றும் மாநில அரசுகள் உள்ளடக்கிய தனிப்பட்ட குழுக்கள் அமைத்து பல்லுயிர்பரவல் சட்டத்தை அமுலாக்குதல்.
# தேசிய பல்லுயிர்ப்பரவல் ஆணையம்

## மேலும் தெரிந்து கொள்ள

- தேசிய_பல்லுயிர்ப்பரவல்_ஆணையத்தின் அலுவல்முறை வலைத்தளம்
# கல்நார்

**கல்நார்** (*Asbestos*) இயற்கையாக கிடைக்கும் ஒரு வகை சிலிகேட் கனிமம் ஆகும், இதன் நீண்ட மெல்லிய இழை தன்மை காரணமாக வணிகரீதியாக பயன்படுத்தப்படுகிறது. கட்டிடங்களில் பயன்படுத்தப்படும் கல்நார்கள் வெள்ளை நிறத்தவை. வெப்பம், தீ ஆகியவற்றின் பாதிப்புகளிலிருந்து காக்கும் ஆற்றல் பெற்றவை. இவை எகிப்தியர்களின் காலம் முதல் பயன்படுத்தப்பட்டு வருகின்றன. நுரையீரலில் நோய்களை ஏற்படுத்தும். கல்நார்கள் வெண்மை, நீல, செம்மஞ்சள் ஆகிய வண்ணங்களில் கிடைக்கிறது.  
தாதுக்கள்  
1.கிரைசோடைல்  
2.குரோசிடோலைட்  
3.அமோசைட்  
4.ஆந்தோபைலைட்  
5.டிரிமோலைட்  
6.ஆக்டினோலைட்
# பிஜி தேசியப் பல்கலைக்கழகம்

**பிஜி தேசியப் பல்கலைக்கழகம்** பிஜியிலுள்ள ஆறு கல்வி நிறுவனங்களை இணைத்து 2010இல் உருவாக்கப்பட்டது. இது பிஜி நாட்டின் பல்வேறு பகுதிகளில் 33 கிளைகளைக் கொண்டுள்ளது. முப்பது பாடப்பிரிவுகள் கற்றுத் தரப்படுகின்றன. சனவரி 2012இல் 20,000 மாணவர்கள் இருந்தனர். இது நசினு, நந்தி, ரைவை, சமம்புலா, லௌந்தோக்கா, சிகாதோகா, ராக்கி ராக்கி, இம்பா ஆகிய நகரங்களில் முதன்மை வளாகங்களைக் கொண்டுள்ளது.